cyanic-selkie/wikianc huggingface dataset:
טלסקופ החלל TESS
אם כי, מכיוון שהוא יצפה על כל קטע בשמיים במשך כמה שבועות בלבד בטרם יעבור לקטע הבא (בניגוד לטלסקופ החלל קפלר ש"בהה" באותו אזור בשמיים במשך כמה שנים ברצף) הוא יוכל לגלות רק אקסופלנטות קרובות מאוד לכוכב האם שלהם, קרובות עד כדי כך שמשך השנה שלהם אורך ימים ספורים.
טלסקופ TESS שוגר על גבי טיל פאלקון 9 ב־18 באפריל 2018. נאס"א שילמה לחברה המשגרת SpaceX 87 מיליון דולר עבור השיגור ושירותים נלווים.
אלי בלול
אלי בלול (נולד ב-5 בפברואר 1973) הוא כדורסלן עבר ומאמן כדורסל בהווה. גובהו 2.03 מטר, שיחק בעמדת הסנטר.
קריירה
בלול גדל במחלקת הנוער של הפועל חולון. בשנת 1990 עלה בלול לקבוצה הבוגרת של חולון ולצידו בקבוצה שיחק במשך מספר עונות אחיו התאום קובי בלול. בשנת 1994 עבר למכבי ראשון לציון שבה שיחק שתי עונות ולאחריהן חזר לעונה אחת בחולון ולעונה נוספת בראשון לציון. בהמשך שיחק בהפועל ירושלים, מכבי רמת גן ולאחר מכן שיחק שתי עונות בחולון.
בסך הכול שיחק בלול 11 עונות בליגה הראשונה, רשם 224 משחקים בהם קלע 1,559 נקודות, בממוצע קריירה של 7.0.
בלול היה מלך הריבאונד הישראלי בשתי עונות בליגת הבוגרים הראשונה של איגוד הכדורסל, ליגת העל: בעונת ובעונת. הוא מדורג במקום ה-20 ברשימת הריבאונדרים הישראלים של כל הזמנים בליגה הבכירה.
לאחר שסיים לשחק בליגה הראשונה שיחק ואימן בליגות הנמוכות. בקיץ 2009 מונה לעוזר מאמן בקבוצת הנשים של אליצור נווה דוד רמלה ובמקביל שימש כמאמן-שחקן בקבוצת הגברים של אליצור חולון. בלול שיחק בין היתר גם בבית"ר ירושלים מליגה א'.
בנבחרות ישראל
אלי בלול היה בכל נבחרות ישראל ובנוסף חבר סגל נבחרת העתודה באליפות אירופה בשנת 1992, ובאליפות אירופה עד גיל 22 שבה נטל חלק משמעותי יותר מן האליפות שקדמה לה. בסגלי נבחרת העתודה שיתף פעולה עם אחיו קובי בלול. בשנת 1995 זומן לסגל נבחרת ישראל הבוגרת והשתתף איתה באליפות אירופה.
פארגו (סרט)
פארגו (באנגלית: Fargo) הוא סרט קולנוע משנת 1996 מסוגת המתח שנכתב, הופק ובוים על ידי האחים כהן ובכיכובם של ויליאם ה' מייסי, סטיב בושמי ופרנסס מקדורמנד. למרות שבתחילת הסרט מופיעה כתובית כי זהו סיפור אמיתי שהתרחש במינסוטה בשנת 1987, הוא בדוי לחלוטין. האחים כהן טענו כי כוונתם הייתה לכך שהרבה מהאירועים בסרט הם אמיתיים, וחוברו על ידם לעלילה אחת.
בשנת 2006, צורף אל ארכיון הסרטים הלאומי של ארצות הברית, בשל חשיבותו ההיסטורית והתרבותית.
בהשראת הסרט הופקה סדרת טלוויזיה באותו השם.
עלילת הסרט
מיד לאחר החטיפה התוכנית משתבשת: במהלך הנסיעה אל מקום מחבואם, בית קיט על שפת אגם, נוסעים השניים דרך העיירה בריינרד. פקח דרכים עוצר את השניים לבדיקת רישיונות, לאחר שלא נמצאו פרטים מזהים על לוחיות הרישוי. לאחר שניסיונו של קרל לשחד את הפקח נכשל, גייר רוצח אותו ועוד שני עדים שחלפו על פניהם בנסיעה.
ראש המשטרה המקומית וההריונית של בריינרד, מארג' גונדרסון (מקדורמנד), מתחילה לחקור את הרציחות. עקבות החקירה, בהן עדויות של שתי זונות ששהו ליל קודם לרצח עם החוטפים, תיעוד המכונית ולוחיות הזיהוי שלה בפנקס של הפקח הנרצח, ועדויות לשיחת טלפון שהתנהלה בין החוטפים לשפ, מוליכים אותה אל מיניאפוליס ואל החברה של ג'רי. היא חוקרת את ג'רי לגבי האפשרות שאחד מכלי הרכב שלו שימש את הרוצחים, ואת שפ בגין שותפות לדבר עבירה, אך אינה מצליחה לגבות ראיות מוצקות.
במהלך שהותה בעיר מוזמנת מארג' להיפגש עם חבר עבר מימי תיכון, מייק יאנאגיטה. הוא מספר לה על חברה לספסל הלימודים, מי שהייתה אשתו המנוחה. מארג' חושדת כי מדובר בניסיון לסחיטה רגשית מצידו, ומסיימת את הפגישה בנימוס.
ערב גביית דמי הכופר, יוצא וייד עם הכסף אל נקודת המפגש, ובכך מפר את ההסכם שבין החוטפים וג'רי, שכל שלבי העסקה יתבצעו ביניהם בלבד. בהגיעם וייד וקרל אל נקודת המפגש בראש חניון, מתעמתים השניים וקרל רוצח את וייד ביריה ובורח עם הכסף, פצוע אף הוא מאקדחו של וייד. ג'רי, אשר מגיע באיחור אחר השניים, מוצא את גופתו של חמיו ומחביא אותה בתא המטען של מכוניתו. כאשר קרל מגלה שדמי הכופר גבוהים משציפה, הוא קובר חלק מהכסף בשלג בשולי הדרך בחזרה לבקתה, שם הוא מגלה כי גייר הרג את ג'ין. בין השניים מתפתח עימות ובסיומו רוצח גייר את קרל במכת גרזן.
במהלך התארגנותה בחזרה ממינאפוליס, מספרת מארג' לחברה על המפגש עם מייק ופרטיו, ולהפתעתה מגלה כי מי שלכאורה היא אשתו המנוחה עודנה חייה וקיימת, וכי למייק קיים צו הרחקה ממנה. גילוי השקר מעורר את חושיה לגבי פרטי החקירה והיא חוזרת לתחקר בשנית ובתקיפות יתרה את ג'רי לגבי המכונית החסרה, אך הוא יוצא בזעם ממשרדו ובורח מהחקירה.
מארג' מגייסת את שאר הכוחות לאיתורו של ג'רי ויוצאת לסרוק את האזור, ובהגיעה אל האגם, היא מזהה את הרכב החשוד חונה בסמוך לבית הקיט. היא מסתננת אל שטח הבית, ומוצאת בחצר את גייר טוחן את שאריות גופתו של קרל במגרסת עצים. בניסיונו לברוח היא יורה ברגלו ועוצרת אותו. ג'רי עצמו נעצר במלון דרכים בדקוטה הצפונית.
חנן קריסטל
ביוגרפיה
משנת 1971 שימש כפרשן ספורט בתוכנית הרדיו שירים ושערים ברשת ב' של קול ישראל.
מ-1977 סיקר קריסטל, במעמד של פרשן פוליטי של קול ישראל, את כל מערכות הבחירות לכנסת, את מערכות הבחירות הפנים מפלגתיות ואת מערכות הבחירות לרשויות המקומיות בישראל. במהלך השנים 1984–1993 שימש קריסטל כפרשן פוליטי של העיתון "חדשות". בסוף יוני 2021, בגיל 77, יצא לגמלאות.
קריסטל משמש כמרצה בנושא פוליטיקה ותקשורת ישראלית במסלול האקדמי המכללה למינהל, כמרצה בחוג למדע המדינה באוניברסיטת תל אביב, באוניברסיטת בר-אילן ובאוניברסיטה העברית בירושלים.
אוריול רומאו
אוריול רומאו וידאל (בספרדית: Oriol Romeu Vidal; נולד ב-24 בספטמבר 1991 באולדקונה, קטלוניה שבספרד) הוא כדורגלן ספרדי המשחק בעמדת הקשר האחורי בברצלונה.
רומאו נולד בעיירה אולדקונה שבקטלוניה, והגיע לקבוצת הפאר ברצלונה בשנת 2004, מהנוער של היריבה העירונית אספניול, בעת שהיה בן 13. במשך 5 שנים התקדם באקדמיית הנוער של המועדון, עד שהחל לשחק בקבוצת המילואים בשנת 2009. הופעתו הרשמית הראשונה במדים הבוגרים של ברצלונה, הייתה במשחק הראשון של הסופר קאפ הספרדי בשנת 2010, שבו הפסידה ברצלונה 1–3, לפני שזכתה בתואר. רומאו שותף במשחק ליגה אחד של ברצלונה, במאי 2010. בקיץ 2011 עבר למועדון האנגלי צ'לסי, והחל לשחק כמחליף במדי הקבוצה עד שנפצע בדצמבר 2012.
ב-12 ביולי 2013 הושאל לוולנסיה הספרדית למשך עונה אחת. ב-4 באוגוסט 2014 הושאל לשטוטגרט הגרמנית.
ג'ון נקנגאסונג
'''ג'ון נ. נקנגאסונג (באנגלית: John N. Nkengasong''') הוא וירולוג קמרוני ומנהל מרכזי אפריקה לבקרת מחלות ומניעתן. בעבר עבד בארגון הבריאות העולמי (WHO) ובמרכזים לבקרת מחלות ומניעתן. במהלך מגפת COVID-19 נקנגאסונג מונה לשליח המיוחד של ארגון הבריאות העולמי לאפריקה.
אוריול רומאו
ב-13 באוגוסט 2015 חתם רומאו לשלוש שנים בסאות'המפטון מהפרמייר ליג עבור 5 מיליון יורו.
ג'ון נקנגאסונג
חיים מוקדמים וחינוך
נקנגאסונג נולד בקמרון. הוא התחיל להתעניין בביולוגיה, כימיה ומתמטיקה בזמן שהיה בתיכון. את התואר הראשון הוא קיבל באוניברסיטת יאונדה הראשון. במהלך התואר הראשון פגש את פיטר פיוט, שעודד אותו לבקר באנטוורפן כסטודנט לתואר שני בווירולוגיה. בסופו של דבר למד מדעים ביו-רפואיים במכון לרפואה טרופית באנטוורפן. לאחר שסיים את התואר השני עבר נקנגסונג לאוניברסיטת החופשית בבריסל, שם קיבל תואר שני במדעי הרפואה. לאחר קבלת התואר השני הצטרף לקבוצת המחקר של גווידו ואן דר גרון ופיוט. מחקר הדוקטורט שלו היה הראשון שאפיין את כל תת-הסוגים הגנטיים של HIV באפריקה. הוא סיים תואר מוסמך לניהול בבית הספר לממשל של ג'ון פ. קנדי בארצות הברית.
אוריול רומאו
ב-1 בספטמבר 2022 חתם בז'ירונה. ב-9 בספטמבר כבש שער בכורה בקבוצה, בניצחון 1–2 על ריאל ואיאדוליד.
ב-19 ביולי 2023 חזר לקבוצת נעוריו ברצלונה וחתם לשלוש שנים.
ג'ון נקנגאסונג
מחקר וקריירה
בשנת 2011 נקנגאסונג סייע בהקמת החברה האפריקאית לרפואת מעבדות (ASLM). ה-ASLM מבקש לתמוך בחוקרים אפריקאים בפיתוח יכולות רפואיות וביכולתם לטפל בחולים.
אוריול רומאו
רומיאו שיחק בכל הנבחרות הצעירות של ספרד מאז גיל 17, זכה באליפות אירופה עד גיל 19, והשתתף בין היתר פעמיים בגביע העולם עד גיל 20 ובטורניר האולימפי בלונדון.
ג'ון נקנגאסונג
מחקר וקריירה
בשנת 2016 הצטרף נקנגסונג למרכזי אפריקה לבקרת מחלות ומניעתן, כאש מונה למנהל הראשון של הגוף החדש. במרכז האפריקאי מפקח נקנגאסונג על רשתות המעקב והמעבדה האזוריות המשולבות (RISLNET). הוא מאמין שכדי לשמור על מחלות זיהומיות בבדיקה באפריקה, חיוני להעצים מנהיגות מקומית והוא עיצב את המרכז האפריקאי לבקרת מחלות ומניעתן בדמות המקבילה האמריקאית: המרכזים לבקרת מחלות ומניעתן.
במהלך מגפת COVID-19 נקנגאסונג מונה לשליח מיוחד של מנכ"ל ארגון הבריאות העולמי באפריקה. בתפקיד זה היה אחראי על הגברת המסרים של המנכ"ל וכן על מתן ייעוץ אסטרטגי בנושא מוכנות והתמודדות עם הנגיף. נקנגסונג הוביל את תגובת אפריקה למחלת הקורונה, כולל הכשרת צוות תגובה צעיר בשם כוח האדם המתנדב לטיפול רפואי אפריקאי (African Healthcare Volunteer Workforce). ההגנה על האוכלוסייה האפריקאית מפני מחלת הקורונה מסובכת בשל אתגרים כמו קשיים בביצוע בדיקות באזורים המושפעים מסכסוכים ובעיות עם יישום הריחוק החברתי בשכונות העוני. עם זאת צוינה לטובה עידוד שיתוף הפעולה בין מדינות אפריקה במאבקן בנגיף.
הנדסה גנטית
הנדסה גנטית היא תהליך של שינוי גנים ביצורים חיים באופן מלאכותי על ידי האדם ובכך שינוי תכונותיהם. ההנדסה הגנטית מתמקדת בעיקר בהשבחה של גידולים חקלאיים, אך היא רלוונטית גם ביחס למיקרואורגניזמים, בעלי חיים ואף לבני אדם. תחום כללי יותר העושה שימוש בהנדסה גנטית הוא ביוטכנולוגיה, הכולל תחומי-משנה נוספים. לאחר שהוכיחו שהדנ"א הוא החומר התורשתי והקוד הגנטי הוא אוניברסלי, היה ברור לחוקרים שישנה אפשרות להעביר גנים מאורגניזם לאורגניזם ועל ידי כך לשנות את תכונותיו של האורגניזם "מושתל הגנים" ואת תכונות צאצאיו אחריו.
השם "הנדסה גנטית" מטעה במקצת, משום שלא מדובר בפעילות הנדסית במשמעותה המקובלת. מודיפיקציה גנטית או מניפולציה גנטית הם שמות המשקפים טוב יותר פעילות זו.
היסטוריה
הפיתוח של הנדסה גנטית הובילה לחששות בקהילה המדעית, שגילויים אלו טומנים בחובים פוטנציאלים מסוכנים. ב-1975 התאספו מדענים לכנס שבעקבותיו המליצו לקבוע תקנות המגדירות אמצעי זהירות שיש לנקוט בשימוש ב-DNA רקומביננטי או בתוצריו.
ב-1976 נוסדה החברה הראשונה שעסקה בהנדסה גנטית, Genentech על ידי בויאר ורוברט א. סוונסון, ושנה לאחר מכן יצרו את החלבון סומטוסטטין בחיידקי Escherichia coli, וב-1978 יצרו אינסולין. אינסולין זה אושר לשימוש על ידי ה-FDA בשנת 1982. בשנת 2010 הכריזו חוקרים ממכון קרייג ונטר על יצירת החיידק הסינתטי הראשון. בשנת 2012 פורסמה שיטת הקריספר, אשר הופכת את ההנדסה הגנטית לפשוטה ומדויקת יותר מאשר השיטות הקיימות.
יישומים
היכולת להעביר תכונות מקבוצת יצורים אחת לקבוצה אחרת, הגדילה לאין שיעור את "בנק הגנים", העומד לרשות החוקרים והמטפחים. כך גם נפתחה הדרך לבצע באופן מלאכותי את מה שלעולם לא יוכל להתרחש בטבע. כבר היום מוקנית עמידות לצמחים באמצעות גנים שהוחדרו אליהם באמצעות חיידקים (כדוגמת אגרובקטריום). רעלן מסוים המופק על ידי גן שהוחדר לצמח משמש כקוטל חרקים. שיא המחקר עוסק בהחדרה של גנים מבני אדם לאורגניזמים אחרים, כדוגמת גן המייצר אינסולין.
בצמחים קל יותר לבצע מניפולציות גנטיות משום שצמח ניתן לשבט בקלות יחסית מתא בודד. אם לתא זה מוחדר גן מיצור אחר, במהלך ההתחלקות עובר הגן לכל תאי הצמח המתפתח, וכך נוצר צמח המצטיין בתכונות נוספות שהושתלו לתוכו בדרך מלאכותית. בבעלי חיים התהליך מסובך יותר.
גידולים חקלאיים ומזון מהונדס גנטית
דוגמה בולטת למזון מהונדס גנטית הוא אורז זהוב, שהוא אורז מהונדס גנטית שמייצר בטא-קרוטן המומר בגוף לוויטמין A. דוגמאות נוספות ליישומים בגידולים בעלי חשיבות חקלאית וכלכלית שבוצעו בהם ניסויים (חלקם משווקים לצרכנים):
ריפוי גני
מדענים וחוקרים מפתחים שיטות לריפוי גני - כולל החלפת גנים פגומים בגנים תקינים: הכרה והבנה של הגנום האנושי יובילו לעידן חדש של רפואה מולקולרית שבה יוכלו לשער את האפשרות לחלות על פי סדר הבסיסים ב-DNA, בהתאם יינתן הטיפול. זיהוי הגנים המעורבים במחלות וקביעת תפקודם יפתחו אפשרויות חדשות להתערבות רפואית; הטיפול יתמקד בסיבות הבסיסיות של המחלה ולא בסימפטומים שלה, סריקת מערך הבסיסים ב-DNA תאפשר אבחון מוקדם של מחלות רבות ומניעתן, בין בשלבים עובריים ובין בגיל מבוגר יותר. מחלות רבות נגרמות בגלל גן פגום. אם תמצא שיטה להחדיר לגוף גן תקין במקום הגן הפגום, אולי תיפתר הבעיה. כבר די פשוט לייצר במעבדה עותק תקין של גן, ואולם העותק הפגום של הגן נמצא במיליארדי תאים בגוף וצריך להבטיח שהגן המהונדס התקין יגיע לרקמה הנכונה ויוחדר לתאים בכמות כזאת שתוכל לבטל את ההשפעה המזיקה של הגן הפגום. הניסויים הקליניים להחדיר גן תקין בעזרת וירוסים הצליחו רק באופן חלקי, והחוקרים מחפשים שיטות חדשות להחדרת גנים תקינים. שיטת הריפוי הגני נמצאת רק בשלבי פיתוח ראשוניים, ועליה לעבור כברת דרך ארוכה עד שבני אדם יוכלו להשתמש בה, אך אין ספק שהיא הדלת למניעת וריפוי מחלות רבות קשות, ויישומה יהווה דלת לרפואה חדשה יעילה וחדשנית.
אמצעים להחדרת DNA לתאים ולפרוטופלסטים
לצורך הנדסה גנטית קיימות מספר שיטות להחדרת DNA זר לתאים.
פלסמיד Ti - אגרובקטריום
הטכניקה מתבססת על המנגנון הביולוגי בו משתמש חיידק האגרובקטריום על מנת להכתיב לתאי הצמח המאחסן אילו חומרים לייצר כלומר החדרת מקטע DNA – פלסמיד הכולל את הגנים המבוקשים: T-DNA, רצפי גבול אזור וירולנטיות המכתיב את שילוב ה-T-DNA בגרעין הצמחי. ניתן "לתפוס טרמפ" על האגרובקטריום באמצעות החלפת ה-T-DNA של זן הבר ברצף DNA המקודד לגנים המבוקשים תוך שמירה אך ורק על רצפי הגבול המקוריים של הפלסמיד.
רקומבינציה כפולה באגרובקטריום: שכלול של שיטת האגרובקטריום. במקום לטפל במולקולת פלסמיד גדולה, יוצרים פלסמיד קטן אותו מרבים בחיידקי E.coli. את הפלסמיד הקטן מעבירים לחיידקי אגרובקטריום. בחלק מהתאים מתרחש שיחלוף כפול וכך נוצר פלסמיד Ti שאותו מחדירים לצמח באמצעות חיידק האגרובקרטיום.
מערכת T-DNA בינארית: עוד שכלול של השימוש באגרובקטריום במקום ליצור פלסמיד אחד מדביקים את הצמח בחיידק אגרובקטריום שבו שני פלסמידים, אחד המכיל את הגנים אותם רוצים לשבט ופלסמיד נפרד המכיל את ה-Vir.
כל השיטות המבוססות על אגרובקטריום מוגבלות לדו-פסיגיים בעיקר ממשפחת הסולניים והן מורכבות ביותר. בכל השיטות מבודדים את התאים שהותמרו ומגדלים צמחים מתאים בודדים בתרבית על מנת לקבל צמח שלם שכל המידע התורשתי בו הותמר כך שיעבור גם לצאצאים שנוצרו ברבייה מינית.
נגיפים
השיטה מוגבלת לנגיפים שהחומר התורשתי שלהם הוא DNA ולא RNA כגון CaMV וירוס מוזאיקת הכרובית. בשיטה זו מחדירים ל-DNA של הווירוס קטע DNA זר תוך שמירה על יכולתו של הווירוס לתקוף תאים צמחיים. לשיטה מגבלות רבות ובהן: גודל מקטע ה-DNA שניתן להכניס לווירוס מוגבל ביותר, יש חשש מזני וירוס שיעברו מוטציה לזנים אלימים, מספר הצמחים היכולים לשמש פונדקאים לווירוס מסוים מוגבל, התכונות שהועברו לצמח אינן מועברות בהכלאה מינית לצאצאים.
איחוי תאים – הכלאה סומטית
בשיטה זו מדגירים תאים ב-PEG לצורך המסת הדופן כאשר ממברנות של שני תאים נפגשות בתמיסה שני התאים מתאחים לתא אחד המכיל את תכולת שני התאים כולל אברונים כגון מיטוכונדריה וכלורופלסטים המכילים מידע גנטי האחראי לפנוטיפים מסוימים כגון עמידות ל"אטריזין" המוכתבת בכלורופלסט. שני הגרעינים מתאחים לגרעין אחד, ניתן להרוס את הגרעין באחד התאים על ידי קרינת X על מנת להעביר את הציטופלסמה ללא גרעין.
העברה ישירה
בשיטה זו מדגירים פרוטופלסטים שטופלו ב-PEG עם מולקולות DNA של הגן הזר. מקטע ה-DNA כולל גם גן מדווח המאפשר לזהות ולבודד את התאים שעברו התמרה. שיטה זו, כמו שאר השיטות שלהלן מתבססת על מנגנוני התיקון הטבעיים של ה-DNA בתא, מנגנוני תיקון המביאים לכך שרצף DNA "יתום" שנמצא בתא, מודבק לעיתים לתוך הגנום ומתבצעת השלמה של הגדיל התאום על ידי האנזימים המתחזקים את ה-DNA בתא. כך שבחלק מהמקרים (אחוזים בודדים) ישתלב DNA זר בתא.
מיקרו הזרקה
דורשת שימוש בפרוטופלסטים, כלומר תאים ללא דופן, ובאמצעות מזרקים עדינים מזריקים את החומר הגנטי תחת מיקרוסקופ ישירות לתא.
אקדח חלקיקים
שיטה המאפשרת לעקוף את מגבלות השימוש בפרוטופלסטים ובאגרובקטריום. בשיטה זו מצפים חלקיקי מתכת כבדה ברצף ה-DNA אותו רוצים להחדיר לצמח, ומפגיזים רקמה עוברית או מריסטמה בחלקיקים תוך כדי האצת החלקיקים למהירות המאפשרת להם לחדור את דופן התא ללא גרימה למותו.
ביואתיקה
הטכנולוגיה של ההנדסה הגנטית פותחת ערוץ לפיתוחים מרחיקי לכת בתחומים שונים: חברה, סביבה, תזונה, בריאות ועוד, ובעקבות כך ההנדסה הגנטית מעוררת שאלות אתיות ומוסריות; הטענות בזכות ההנדסה הגנטית כוללות שיפור איכות החיים של המין האנושי על ידי ייצור תרופות ומזון ושיפור איכות הסביבה.
הנדסה גנטית בחקלאות יכולה לשפר את איכות הסביבה ולהקטין את דלדול המשאבים העולמי במספר דרכים:
בתחום הרפואה ניתן לגייס צמחים או בעלי חיים לייצור תרופות וחומרים חיוניים אחרים.
לצד הסוגיות המדעיות המעורבות בהנדסה גנטית היא מעלה גם סוגיות ביואתיות, הלכתיות ומשפטיות. הטענות השוללות הנדסה גנטית מבוססות על החשש מתוצאות בלתי צפויות באורגניזמים אותם משנים ובסביבתם, למשל שבמזון מהונדס גנטית ימצאו אלרגנים שקודם לא היו בו. חשש אחר הוא פגיעה באיזון האקולוגי: יצירת זן עמיד לחרקים אולי יפגע גם בחרקים אחרים במערכת האקולוגית; הכלאות אקראיות בין צמחים מהונדסים לצמחים אחרים בסביבתם יוכלו להקנות עמידות לא רצויה לצמחים מזיקים.
הסוגיות השונות נידונות בקהילה המדעית ויש ניסיון לתת מענה לתוצאות שליליות העלולות להתקבל. דיונים מסוג זה, כמו גם בתחומים מדעיים אחרים הפכו מרכזיים בעולם המדע, והוכר בצורך לגבש גישה פילוסופית כוללת כלפי יכולת האדם לשנות את סביבתו. בעקבות זאת, התפתח תחום הביואתיקה המתמקד בשאלות מסוג זה.
מזון מהונדס גנטית ורגולציה
במשך שנים רבות שיפור הגידולים נעשה על ידי השבחה גנטית של המזון (פירות, ירקות ובעלי חיים), כלומר על ידי הכלאה ברבייה מינית בין זנים שונים של אותו המין בעלי אפיונים שונים. סוג זה של התערבות ביצירת הזנים אינו נחשב להנדסה גנטית ואליו שייכים רובם המכריע של הגידולים.
בהנדסה גנטית, מועברים גנים בודדים במעבדה לאורגניזם כדי להקנות לו תכונה רצויה, למשל, הארכת חיי המדף, מתן עמידות מפני מזיקים, שיפור המראה וכדומה. מזון העשוי מגידול שעבר מודיפיקציה גנטית כזאת נקרא "מזון מהונדס גנטית".
הגידולים היחידים המהונדסים גנטית באופן מסחרי הם מינים מסוימים של תירס, סויה, קנולה וכותנה הגדלים בעיקר בארצות הברית (כ-70% מהיבול העולמי המהונדס גנטית גדל בארצות הברית). בקרב הציבור והרשויות ישנן הסתייגויות לגבי מזון זה הן בגלל החשש לגבי השפעה אפשרית לטווח ארוך על הצרכנים והן בגלל חשש לפגיעה אפשרית בסביבה שגידול מזון זה אולי יגרום.
בדומה לתרופות, בארצות הברית חייב מזון זה להיות לעבור את אישור רשות התרופות והמזון הדורשת הערכות בטיחות וגורמי סיכון. עם זאת אין חובת סימון למוצרים מהונדסים גנטית. באפריל 2004 מיושמת באיחוד האירופי תקנה EC 1829/2003, המגדירה הן את אופן בדיקת המזון ואישורו והן חובה לסמנו כמהונדס גנטית. בישראל נתון מזון מהונדס גנטית לפיקוח של משרד הבריאות בהתאם לנהלים לרישום מזון חדש. בנוסף לכך אחראי משרד החקלאות על רישוי ובדיקה של צמחים מהונדסים גנטית, ואורגניזמים מהונדסים גנטית הקשורים צמחים (כדוגמת מאביקים, פתוגנים וכו').
בשיטות משפט רבות נדונה שאלת האחריות לנזקים שמקורם באורגניזמים מהונדסים גנטית, ובכלל זה נזק שנגרם לגידולים אורגנים עקב חשיפה לגידולים מהונדסים גנטית.
איתיחאד חלב
מועדון הספורט איתיחאד חלב (בערבית: نادي الاتحاد الرياضي الحلبي; מילולית: איחוד חלב) הוא מועדון ספורט מהעיר הסורית חלב, הידוע בעיקר בזכות קבוצת הכדורגל שלו. קבוצת הכדורגל מתחרה בליגת העל הסורית והיא אחת הקבוצות המצליחות ביותר בתולדות הכדורגל הסורי. איתיאחד זכתה בשש אליפויות ליגת הכדורגל, תשעה גביעים לאומיים ובעונת 2010 זכתה בגביע קונפדרציית הכדורגל של אסיה, המפעל השני בחשיבותו ביבשת. הישג השיא של הקבוצה בליגת האלופות האסיאתית היה שלב הבתים בעונות 2006, 2007, 2008 ו-2011.
הפקולטה לרפואה, האוניברסיטה העברית
דיקן הפקולטה ה-23 והנוכחית היא פרופ' דינה בן-יהודה. בן-יהודה היא האישה הראשונה בתפקיד, והיא החלה לכהן בשנת 2017.
איתיחאד חלב
המועדון נוסד בשנת 1949 וקיבל את רישיונו בשנת 1953. את משחקי הבית הקבוצה נהגה לערוך באצטדיון הבינלאומי בחלב, שנבנה ב-2008. למועדון גם אצטדיון נוסף הנושא את שם הקבוצה ובו קיבולת של 16,000 צופים.
הפקולטה לרפואה, האוניברסיטה העברית
היסטוריה
בשנת 1924 (כשנה לפני הקמת האוניברסיטה) הוחלט על הקמת מחלקה לפרזיטולוגיה בסיוע "ועד הרופאים היהודיים" בניו יורק - מחלקה שהיוותה את התשתית למכון למיקרוביולוגיה.תל אחר מלחמת העולם השנייה הוצע להקים בית ספר לרפואה בהר הצופים, אך רעיון זה נדחה לאחר אסון שיירת הדסה. בסופו של דבר, בית הספר לרפואה נפתח באביב 1949.
איתיחאד חלב
היסטוריה
המועדון נוסד ב-20 בינואר 1949 תחת השם מועדון חלב אל-אהלי, על ידי מיזוג בין שלוש קבוצות כדורגל בחלב: ג'אנה (כנף), אוסוד אל-שחבה (אריות שחבה) ואל-נג'מה (כוכב), לפני שהמועדון הוכר באופן רשמי על ידי משרד הפנים, שהיה אמון על רישוי מועדונים, ב-24 בספטמבר 1953. בשנת 1972, שם המועדון שונה לאל-איתיחאד חלב בהחלטת הממשלה הסורית.
הפקולטה לרפואה, האוניברסיטה העברית
היסטוריה
בשנת 2008 הוקם המכון למחקר רפואי ישראל-קנדה (IMRIC) ובשנה שלאחר מכן הוקם גם המכון למדעי התרופה. באותה השנה הוקם בפקולטה מסלול צמרת להכשרת רופאים לשירות הצבאי. כעבור שנה נוספת נפתח בית הספר הראשון לרפואה צבאית בשיתוף עם משרד הביטחון.
איתיחאד חלב
היסטוריה
לפני הקמת ליגת כדורגל רשמית בסוריה, המועדון התחרה במגוון תחרויות אזוריות במחוז חלב כמו בליגה האזורית של חלב ובטורניר "מגן העירייה" (درع بلدية حلب).
הפקולטה לרפואה, האוניברסיטה העברית
היסטוריה
החל משנת 2010 בית ספר לבריאות הציבור של הפקולטה אחראי על התוכנית הלאומית למדדי איכות ברפואת הקהילה בישראל.
איתיחאד חלב
היסטוריה
המועדון השתתף לראשונה בליגה הסורית בעונת 1966/67, בעונה שגם זכתה באליפות. מאז, הקבוצה מעולם לא ירדה ליגה.
הפקולטה לרפואה, האוניברסיטה העברית
היסטוריה
באוקטובר 2020 נפתח בפקולטה מסלול ישיר לדוקטורט בחקר מחלות למצטיינים בשם "אביש-פרנקל".
איתיחאד חלב
אצטדיונים
מגרש הבית המקורי מאז תחילת 1950 היה האצטדיון העירוני שנחשב לאחד האצטדיונים הראשונים בסוריה. בתחילת 1990 המועדון עבר לאצטדיון חמדאניה, שאך נבנה. לאחר בניית האצטדיון הבינלאומי של חלב ב-2008 החליט המועדון לארח בו את משחקי הבית בטורנירים של קונפדרציית הכדורגל האסייתית. האצטדיון מסוגל לארח כ-75,000 צופים. אצטדיון חמדאניה משמש כמגרש חלופי.
מתקני אימונים
בסיס האימונים של הקבוצה ממוקם באזור שכונה אל-שהאבה במחוז חלב. במתחם אצטדיון בעל קיבולת של 10,000 צופים, סמוך לו מתחם כושר מקורה. ישנם גם שני מגרשי כדורסל, בריכת שחייה חיצונית, מסעדה, חדרי ישיבות ומשרדים.
עקרון המילטון
עקרון המילטון או עקרון הפעולה המינימלית הוא עיקרון פיזיקלי שמתוכו ניתן לגזור את משוואות התנועה של המכניקה הקלאסית. על פי הגישה המקובלת העיקרון אינו מכיל מידע פיזיקלי והצדקתו היא בעצם קבלת משוואות התנועה, אך ישנה גם גישה פיזקאלית המוצגת להלן (גישת היחסות המורחבת). הייחוד בעיקרון זה הוא שבעזרת הכללתו ושימוש בלגרנז'יאנים שונים, ניתן להכליל את המכניקה הקלאסית לכדי תורת שדות ובנוסף לכך, העיקרון תומך בצורה פשוטה במערכות בעלות אילוצים. שימוש באינטגרלי מסלול במכניקת הקוונטים מהווה הכללה של עקרון הפעולה המינימלית.
פורמליזם
מגדירים את הלגראנז'יאן של המערכת באופן הבא
לגודל זה קשה לתת משמעות אינטואיטיבית אבל באמצעות הלגראנז'יאן אפשר גם להגדיר את ההמילטוניאן על ידי כאשר ההמילטוניאן מייצג לרוב את האנרגיה הכוללת של המערכת.
הפעולה, שהיא האינטגרל על הלגראנז'יאן לאורך הזמן בו התרחשה התנועה תוגדר על ידי :
משמעותו המתמטית של תנאי זה היא שאין שינוי ב־S לכל וריאציה קטנה ב־x.
אם כן, המשוואה \delta S= 0 מהווה ניסוח שונה של חוקי הדינמיקה כך שכל מערכת הכפופה להם תנוע ממצבה בזמן t_1 למצבה החדש בזמן t_2 באופן שהפעולה בטווח זמן זה תהיה סטציונרית מתוך כלל פעולות ביתר הנתיבים האפשריים מבחינה קינמטית. הדרישה שלעיל היא כללית וחלשה יותר מאשר דרישה שהפעולה תהיה מינימלית. אם הפרש הזמנים t_2-t_1 הוא מספיק קטן אז נקודת הקיצון הוא מינימום אמיתי.
עבור מערכות פיזיקליות עם תנאי שפה קבועים (נקודת ההתחלה והסוף של המסלול קבועים) אפשר להראות בעזרת שיטות של חשבון וריאציות שהתנאי לכך שהמערכת תנוע במסלול x(t) הוא שהפונקציה הנ"ל תקיים את המשוואה הדיפרנציאלית הבאה: משוואה זו ידועה כמשוואת אוילר לגראנז', ועבור מערכת עם n דרגות חופש, כל דרגת חופש מקיימת את המשוואה הזו (וכך מקבלים מערכת של n משוואות דיפרנציאליות מצומדות).
דוגמה - הסקת החוק השני של ניוטון
נניח שגוף נקודתי נע תחת השפעה של פוטנציאל משמר חד-ממדי, אזי מתקיים: הלגראנז'יאן שלו יהיה: נציב במשוואות אוילר-לגראנז': ובסה"כ קיבלנו או וזהו החוק השני של ניוטון. נשים לב שחוק זה הוא משוואה דיפרנציאלית מסדר שני.
גישת היחסות המורחבת
ישנה גישה פיזיקאלית להבנת עיקרון המילטון אותה ניסח פרופ' יעקב פרידמן
התיאור יהיה מלא מכיוון שהוא גם מכיל את כל המיקומים שהגוף נמצא בהם, וגם באילו זמנים הוא נמצא בכל אחד מהמיקומים הללו.
נגדיר פרמטר כלשהו \sigma איתו משתנה המסלול, (חשוב להדגיש, לפרמטר זה אין תכונה מיוחדת) ובאמצעותו נגדיר את המהירות:
נבחר 2 נקודות על המסלול:
כאשר
נגדיר את פונ' הפעולה הגיאומטרית להיות:
נסביר: כאשר קיימים שדות במרחב, ניתן להתייחס לגוף המושפע מהשדות השונים כנע במרחב עקום, הפונקציה של המרחק (distance) עליה אנחנו מגדירים את הלגראז'יאן היא המרחק בין 2 הנקודות במרחב העקום. בחיי היומיום אנחנו רואים שגוף הנע במהירות קבועה, בכיוון מסוים, ימשיך לנוע במהירות קבועה באותו הכיוון ולא יסטה מקו ישר, אלא אם כן יפעלו עליו כוחות שסכומם לא שווה ל־0 (על פי החוק הראשון של ניוטון).נרחיב את מושג הקו הישר למרחבים שאינם ישרים, על ידי שמירת אחת התכונות של הקו הישר: הקו הישר הוא הקו שעובר במרחק הקצר בין שתי נקודות נתונות. לאחר הרחבת מושג הקו הישר ניתן להרחיב את החוק הראשון של ניוטון לכל מקרה בפיזיקה, וזאת כיוון שגופים שדוממים לא יכולים להחליט לנוע על דעת עצמם, על כן במרחב העקום אותו הם מרגישים הם נעים בקווים ישרים (בצורה המורחבת בה הגדרנו קווים ישרים).
על מנת לחפש את הקו המינ' הנ"ל תחילה נסכום מרחקים באופן אינפי' על ידי פונ' פעולה הגיאומטרית שהגדרנו:
לS נקרא פעולה גיאומטרית.
לאחר מכן נחפש את הווריאציה בה המסלול שנקבל הוא מינ', כלומר, בו הגוף ינוע בקווים ישרים בעולם העקום שלו:
וכך מקבלים את עיקרון המילטון באמצעות ההרחבה שביצענו לחוק ניוטון הראשון.
Aqualung Live
Aqualung Live הוא אלבום הופעה של הלהקה הבריטית ג'ת'רו טאל, שהוקלט במהלך הופעה בשנת 2004 ויצא ב-2005. ההופעה התקיימה בתנאים מקסימליים להקלטה מול קהל מצומצם של כ-40 מוזמנים בלבד, באולפני תחנת הרדיו האמריקנית XM. האלבום מורכב מביצועי הופעה לשירי האלבום המקורי "Aqualung", כמו גם קטעי בונוס.
האלבום הוענק כמתנה עבור כל צופה בהופעות של ג'ת'רו טאל בארצות הברית, בעבור כרטיס יקר במקצת. ברוח דומה, התמלוגים מהמהדורה האירופית, שם יצא כאלבום מן המניין, נתרמים לעמותות שונות למען חסרי בית.
המהדורה האמריקאית הרשמית יצאה ב-7 במרץ 2006. עם זאת, עותקים שלו נמכרו עוד קודם לכן על ידי אנשים שקיבלו אותו באחת מהופעות הלהקה.
הר מילר (שטח חסות רוס)
הר מילר (באנגלית: Mount Miller) הוא הר בולט, בחוף שקלטון, בשטח חסות רוס, שבאנטארקטיקה.
ההר הוא חלק מרכס הולנד; והוא ממוקם 13 קילומטרים דרומית להר לויד.
גובהו של ההר 4,160 מטרים מעל פני הים; ההר מתנשא לגובה של 2,354 מטרים מעל סביבתו.
גילוי ומיפוי ההר
ההר התגלה ומופה על ידי המשלחת האנטארקטית הבריטית (משלחת נמרוד), אשר חקרה את אנטארקטיקה בין השנים 1907–1909.
מקור השם
שמו של ההר ניתן לו על ידי המשלחת האנטארקטית הבריטית.
לקריאה נוספת
• Damien Gildea, Mountaineering in Antarctica: complete guide: Travel guide
ארגון הרוקחות בישראל
ארגון הרוקחות בישראל הוא ארגון מקצועי המייצג ומאחד את מגזרי הרוקחות השונים בארץ. הארגון נוסד בשנת 1997 ומטרתו העיקרית היא לקדם את מקצוע הרוקחות ולשפר את מעמדם של הרוקחים בישראל. בין חברי הארגון נמנים רוקחים מכל מגזרי הרוקחות בארץ - רוקחות קהילתית (רשתות הפארם ובתי מרקחת פרטיים), רוקחות קלינית ובתי חולים, תעשייה וסטודנטים לרוקחות.
מטרות הארגון
לפי הצהרת הארגון, הארגון פועל לחיזוק מעמדם ותדמיתם של הרוקחים ומקצוע הרוקחות בעיני הציבור בישראל ולרווחת אזרחי ישראל וקידום הבריאות. הארגון פועל להעמקת הידע המקצועי, העיוני והמעשי, של הרוקחים ויישומו הלכה למעשה בכל תחומי העשייה הרוקחית בהתאם להתפתחויות המקצועיות, הרפואיות והחברתיות בארץ ובעולם.
מבנה הארגון
אחת לשנתיים מתנהלות בחירות כלליות, בהן רשאים להצביע כל חברי הארגון, ובהן נבחרת מועצת הארגון אשר מונה 15 חברים. מתוך המועצה נבחרת ההנהלה הכוללת יו"ר, גזבר, מזכיר הארגון ושני חברי הנהלה נוספים.
לצורך פעילותו קיימות בארגון ועדות שונות, כגון:
פעילויות הארגון
הארגון מקדמת חקיקה בנושאים מקצועיים אשר מטרתה להרחיב את סמכויות הרוקח ולשפר את איכות השירות הרוקחי בארץ וכתוצאה מכך את תנאי ההעסקה של הרוקחים. בנוסף הארגון מקיים כנסים וימי עיון, קורסים מקצועיים, ופרסום עדכונים מקצועיים בדואר אלקטרוני ובכתב העת של הארגון.
אלודרה
אָלוּדְרָה (מערבית العذراء - "אלאד'רה" - הבתולה) או η בכלב גדול, הוא כוכב על-ענק כחול בקבוצת הכוכבים כלב גדול עם בהירות נראית מדרגה 2.46, שנמצא במרחק של כ-2,000 שנות אור ממערכת השמש. שמו של הכוכב נגזר מהשם של קבוצת כוכבים שכוללת גם את וזן, ואדרה ומהווה כיום את חלקו התחתון של הכלב הגדול, אך בעבר נקראה בערבית "הבתולות".
אלודרה מהווה את כוכב התקן של המחלקה הספקטרלית B5Ia.
תכונות
אלודרה הוא על-ענק כחול מסוג ספקטרלי B5 Ia, מסתו מוערכת בכ-21 מסות שמש, רדיוסו פי 57 מרדיוס השמש, טמפרטורת פניו כ-15,000 קלווין והוא מאיר בעוצמה של פי 33,000 מעוצמת ההארה של השמש באור נראה, ובערך כפול מכך בצירוף הקרינה בתחום העל-סגול. בהירותו של הכוכב משתנה בין דרגות 2.38 ו-2.48 במחזוריות של 4 ימים, 16 שעות ו-48 דקות והוא מסווג כמשתנה α בברבור. לאלודרה יש רוח סולרית חזקה שמהירותה מגיעה ל-590 קילומטרים לשנייה וכתוצאה מכך הוא מאבד כמיליונית של מסת שמש בשנה, בערך פי 30 מיליון מקצב איבוד המסה של השמש. למרות שגילו של הכוכב מוערך בפחות מ-10 מיליון שנים, הוא כבר נמצא בשלבי התפתחות מתקדמים אחרי שהמימן שבליבתו אזל. הכוכב צפוי להתקרר, להתנפח ולהפוך לעל-ענק אדום ולאחר מכן לסיים את חייו בסופרנובה.
חנה סהר
חנה סהר (נולדה ב-1 במרץ 1966) היא צלמת ואמנית ישראלית.
ביוגרפיה
חנה סהר נולדה וגדלה בשכונת פרדס כץ רמת גן, בת זקונים להורים יוצאי עיראק. בצבא שירתה בחיל התחזוקה ועסקה בהלחמה. לאחר השירות הצבאי במהלך טיול באירופה, רכשה מצלמה מחברה, התחילה לצלם ללא הפסקה והחליטה להיות צלמת. בשנים 1987–1991 למדה צילום בבית הספר לאמנות קמרה אובסקורה, שלפרנסתה עבקה במקביל כמלחימה בתעשייה הצבאית.
לאחר הלימודים החלה לעבוד בצילום עיתונות עבור ידיעות אחרונות ומעריב.
תערוכתה החשובה הראשונה של סהר הייתה "בינגו הנסיכה", בגלריה קמרה אובסקורה, תל אביב, ב-1998, בה הציגה דמויות שוליים מחיי הלילה של תל אביב ומאז הציגה במספר רב של תערוכות קבוצתיות ותערוכות יחיד.
אודות תערוכות וסדרות נבחרות
בינגו הנסיכה
תיעוד חיי הלילה של השוליים וצילומי דיוקנאות של זונות, קוקסינלים, מהמרים וכולי.
הדס מאור, קטלוג התערוכה:
"המהלך העיקרי המתגבש בעבודתה הצילומית של סהר הוא הניסיון לאפיין דמויות מחוץ לתחום הסטריאוטיפי שלהן. ניסיון לא רק לתקשר עימן, אלא להישיר מבט, פנים אל פנים, ולקיים דיאלוג. בפשטות בכנות ובישירות. לגרום להן לתקשר בחזרה. להגיב להפתח מבלי להתגונן, מבלי להילחם."
סדרת הטפטים
סהר תיעדה את בת זוגה, צילמה את אהבתן ונופים ברקע.
אשמורות
שרית שפירא, קטלוג התערוכה:
"כדי להעיד נכוחה על התגלמויות אלה של הלילה, סהר פוערת את עדשת המצלמה שהיא מעמידה מול נופיה לחשיפה ארוכה ואִטית... סהר מזיזה את ה"זום" פעמים מספר קדימה ואחורה, וכתוצאה מכך נוצרים בתצלום כמה מכפלות (בגדלים שונים ובזוויות משתנות מעט) של אותם דימויים. כל תצלום של סהר הוא לפיכך מעין רצף קולנועי שהתכנס לפריים אחד, כאשר רצף מכפלות הדימויים יוצר לא-פעם הדמיה של מישורי הנוף השונים: קו האופק שלו, עומקו המדומה, הנִקבות המוזרות הנפערות בו, זיקתו לצמתים חשובים בתולדות הציור. "
אשלון ביוטי
אמה של סהר מצולמת בחשיכה ובנות משפחתה מוארות בצבעוניות מוגזמת.
"חנה סהר מתערבת בנושא ההיסטורי-מודרני של "גילאי האדם". בגרסתה מצולמות נשים ממוצא עיראקי בשלבי חייהן השונים: ילדות, נערות, נשים צעירות, נשים בשלות, נשים מבוגרות, וגם אשה אחת באה בימים... אם יש משהו משותף לפנתיאון הנשים הזה (מעבר לשייכותן לשושלת היוחסין העיראקית), הרי הוא קשור למראה הזה של בעלות סוד - סוד שקיומו נודע מעצם היותן קרובות גם רחוקות, תמיד במישור הקדמי של חלל התמונה בעוד מבטן נעוץ אי-שם במרחקים, בנימי נפשן, במקום שאיש לא יעז לגעת בו והוא שייך אך ורק לאשה מסוימת, אחת ויחידה, בלתי מתמסרת, בלתי ניתנת לשכפול או לחלוקה."
דוד המלך ואני
סהר צילמה ומנשה קדישמן אייר על תצלומיה, כמחווה לדוד הנדלר.
היקמן
ראו גם
}}
דוד הרצוג
דוד הרצוג (בגרמנית: David Herzog; 7 בנובמבר 1869 בטרנבה שבאימפריה האוסטרו-הונגרית – 6 במרץ 1946 באוקספורד שבבריטניה) היה היסטוריון ורב מדינות שטיריה וקרינתיה.
קורות חייו
הרצוג היה הבכור משמונתם ילדיהם של סוחר הבדים של ליאופולד הרצוג ושל ססיליה זיס. בטרנבה, עיר הולדתו, למד מ-1876 עד 1881 בבית הספר היסודי, ובשנים 1881 עד 1889 בגימנסיה של הנסיך-ארכיבישוף. מ-1889 הוא למד באוניברסיטת ברלין בלשנות שמית, וב-4 בינואר 1894 קיבל תואר דוקטור לפילוסופיה. ב-1896 עבר ללמוד בפריז ושנים 1899-1900 למד בווינה.
מועצת הקהילה היהודית של גראץ בחרה בו ב-20 באוקטובר 1907 כיורשו של סמואל מיזאם (Mühsam) בתור הרב החדש של שטיריה וקרינתיה, ועד 1918 גם של קרניולה. בשנת 1909 החל הרצוג את עבודתו במסגרת משרתו באוניברסיטת קרל-פרנץ גראץ ולימד עד 1938, עברית וערבית; בבתי ספר לימד היסטוריה ואת מקצועות היהדות, כך למשל לימד בגימנסיה האקדמית של גראץ (Akademisches Gymnasium). בשנת 1926 מונה הרצוג לפרופסור באוניברסיטה.
במהלך כהונתו, הקהילה היהודית בגראץ הגיעה לשיאה. כתבי עת יהודיים פורסמו בגראץ, בבית הקברות היהודי נחנך ב-1910 אולם טקסים, ובשנת 1914 נחנך בית כנסת לימות החורף בבניין משרדים של הקהילה היהודית. מספר התושבים היהודיים בעיר ב-1910 היה 1,971 איש (1.3% מכלל האוכלוסייה של גראץ). המספר ירד אחרי מלחמת העולם הראשונה, עקב הזדקנות, שיעור הילודה, עלייה לארץ ישראל, אישים שעזבו את הקהילה היהודית, שסבלבה מאנטישמיות גוברת, שהובילה להתקפות חוזרות ונשנות על עמותות ואישים יהודים.
אחרי האנשלוס של אוסטריה ב-1938, נעצר הרצוג בגל הראשון של מעצרים, ביחד עם חתן פרס נובל אוטו לוי ורבים אחרים. החוויות שנלוו ל-14 יום של מעצר וליל הבדולח הכריחו אותו ואת אשתו לעזוב את אוסטריה ב-20 בדצמבר 1938. במסע שבמהלכו עבר בווינה, בהולנד ובדובר, הוא היגר ללונדון, שם הוא גר במשך שנה בבית צנוע. ב-1940 הוא עבר לאוקספורד, שם עבד באוניברסיטה, וחידש את מחקרו המדעי.
קיבל אותות הצטיינות רבים של אוסטרו-הונגריה ושל אוסטריה. ב-1988 הוקמה באוניברסיטת גראץ "קרן דוד הרצוג", שמטרתה סיוע להבנה בין-תרבותית – במיוחד ביחס לתרבות היהודית. מאז 2005 ישנם סניפים של הקרן בכל האוניברסיטאות בשטיריה. הכיכר שמול בית הכנסת של גראץ נושאת את שמו.
ב-16 באוגוסט 2016 הניח גונטר דמניג ברחוב רדצקי 8 בגראץ אבן נגף לזכרו של הרצוג.
מיתולוגיה גאורגית
המיתולוגיה הגאורגית היא אוסף של אגדות עם הנפוצות בגאורגיה. המיתולוגיה הגאורגית מחולקת לקבוצות סיפורים מגוונות, המשתנות בהתאם למקורן הגאוגרפי והאתני, לדוגמה, המיתולוגיות המגרלית, הקולכית, האיברית, האבחזית והאוסטית נבדלות זו מזו.
המיתולוגיה הגאורגית, על כל גרסאותיה, מושפעת רבות מהמיתולוגיה היוונית, במיוחד מסיפור גיזת הזהב ומסע הארגונאוטים, וממיתולוגיות נוצריות שונות.
סיפור גיזת הזהב
סיפור גיזת הזהב, המופיע במיתולוגיה היוונית, מתרחש בתקופה בה היו שתי ממלכות גאורגיות: קולכיס וממלכת איבריה, כיום כרתלי. יאסון הפליג לקולכיס על סיפון האניה ארגו כדי להביא את גיזת הזהב, שהוצבה בחורשה, תחת השגחתו של נחש ענק. מלך קולכיס לא שש להיפרד מהגיזה, והטיל על יאסון ואנשיו משימות קשות, בהן עמדו בהצלחה בזכות אהבתה של מדיאה, בת המלך, ליאסון. אף על פי שאהבה זו הובילה בעיקר לאסונות, שכן בגללה היא בגדה באביה, רצחה את אחיה, וכשיאסון עזב אותה אף הרגה את כלתו ואת בניה שלה, מדיאה היא דמות פופולרית מאוד בגאורגיה ונשים רבות נושאות את שמה. הפילוסוף היווני סטרבו הסביר שבאזור אכן יש גיזת זהב, ומקורה בשיטה עתיקה לסינון עפרות הזהב מן הנחלים, שנעשתה בעזרת צמר כבשים (גיזה) ושיצרה גיזות מוזהבות.
בריאת העולם
בקוסמולוגיה הגאורגית היקום מתחלק לשלושה חלקים:
ישנם שני גושי מים:
ישנם שני סוגי אש:
אלי הציד במיתולוגיה הגאורגית
במיתולוגיה של אזור סוואנתי, הממוקם במערב גאורגיה, ראש האלים הוא בר שישטניסקי (ber shishtniski) - "שליט ההרים השחורים", שחי בפסגות הגבוהות של הקווקז, ואחראי על כל היצורים הפראיים שנוצרו. לסוואנתי ארבעה עוזרים:
כלבים
הלוחם האטי (h'ati), השייך למיתולוגיה של חבל הארץ הצפוני, החזיק בכלב צייד ששמו "מצבר" (mts'ever), שהתלווה אליו במסעותיו. לתיאור הכלבים נלווה תיאור טפרים מדממים ורצועות זהב בהן הם קשורים. הכלבים נזכרו גם ברשומותיו של סטרבו, וכן בשירו של המשורר ולריוס פלאקוס, בו הוא מתאר קבוצות כלבים קווקזיים שחורים הנלחמים לצד הלוחמים מהים הכספי ולוקחים חלק בתהילת הניצחון.
עופות דורסים
במיתולוגיה הגאורגית נזכרים שלושה מינים של ציפורי טרף. האחד דמיוני ושני הנותרים אמתיים, אלו קשורים בהתייחסות לאש ולמים, לגהנום ולארץ.
מיתולוגיה אוסטית
חוצאו (khutsanty khutsau) - "אל האלים", מקביל לאנכה (anc'a) במיתולוגיה האבחזית, ולמוריג (morige) במיתולוגיה הגאורגית. אינו מתערב ישירות בענייני בני האנוש אלא מנווטם באמצעות האלים האחרים. סיפוריו מושפעים מהמיתולוגיות האינדו-איראניות.
אלים:
סיפור המיתולוגיה בחבסורתי
האלים הגיעו לאדמת החבסורים, שנשלטה על ידי דויס, יצור מרושע שהתייחס אליה כעבדים. יום אחד הם פנו לאל הבכיר מוריג, וזה שלח לארץ את בניו, האלים הלוחמים קופלה וקביריה. נערך קרב גדול בו הובס הדוויס, והאדמה הפכה לקדושה.
לחבסורים היו כמה אלים שלעיתים הופיעו על פני האדמה. אלים אלה יכולים לעבור בחופשיות בין הגיהנום, הארץ והעולם שמעל לארץ. גודאני (gudani) הוא דוגמה לאחד מהם.
עם בוא הנוצרים הוא נקשר לגאורגיוס הקדוש. על פי האמונה העממית, כנסיית החבסורים היא המקום בו בני האל מופיעים על פני הארץ. הם בונים "חטיס" - אזור קטן ומכוסה בו הם מניחים חפצים כפעמון, כפית, וכדומה. כך למשל כשהאל מגיע הוא יכול לצלצל בפעמון. החבסורים האמינו כי לחפצים אלה יש השפעה כלשהי, וכי האלים ייטו להם טובה אם יהיו מרוצים ממנחותיהם.
דולר ברוניי
על פי הסכם החלפת המטבע בין ברוניי לסינגפור משנת 1967, הדולר של ברוניי ניתן להמרה בשתי המדינות עם הדולר הסינגפורי בערך זהה וללא עמלה.
היסטוריה
אמצעי התשלום הקדום ביותר בברוניי היה צדפות קאורי. ברוניי מפורסמת גם בזכות קומקומי הברונזה שלה, ששימשו כמטבע לסחר חליפין לאורך חופי צפון בורנאו.
ברוני הנפיקה מטבעות בדיל הנקובות בפיטיס ב-1868. אחריהם הגיע מטבע של סנט אחד ב-1888. סנט זה היה מאית דולר מושבות המצרים.
כפרוטקטורט של הממלכה המאוחדת בראשית המאה ה-20, השתמשה ברוניי החל מ-1906 בדולר מושבות המצרים (מושבות בריטיות בדרום-מזרח אסיה), בדולר מלאי משנת 1939 ובדולר מלאיה ובורנאו הבריטית משנת 1953 ועד 1967, אז החלה להנפיק מטבע משלה.
הדולר של ברוניי החליף את דולר מלאיה ובורנאו הבריטית בשנת 1967 לאחר הקמת מלזיה ועצמאות סינגפור. בהתאם להסכם משולש בין סינגפור, ברוניי ומלזיה, ניתן היה להחליף את הרינגטג המלזי בדולר הסינגפורי ובדולר ברוניי, בשער זהה וללא עמלה. ב-23 ביוני 1973 פרשה מלזיה מההסכם, אך ברוניי וסינגפור עדיין מכבדות הסכם זה.
היסטוריה של מטבעות המשמשים בברוני
בשל הקשרים ההדוקים בין סין לברוניי, סוג המטבעות הראשון ששימש בברוניי היו מטבעות סיניים שכונו בתחילה 'פיטיס'. מאוחר יותר הם נקראו 'קיו' כאשר הוצג מטבע 'פיטיס' מקומי. במטבעות 'פיטיס' המקומיים הוטבע בחזיתם הכיתוב 'סולטנות ברוניי' ובצדם השני הוטבע סמל המטריה המלכותית. מטבעו אלו הונפקו מהמאה ה-16 עד המאה ה-19. מטבעות איסלאמיים קודמים נקראו גם 'פיטיס'. סוג אחר של מטבעות ששימשו בברוניי היו 'Duit besi' (שמתורגם בערך ל'כסף ברזל'). ברזל נחשב יקר באותם ימים, ועל כן שימש כמטבע עובר לסוחר. 100 חתיכות ברזל בגודל 1 אינץ' רבוע הוערכו בשווי דולר אחד.
המטבע האחרון שהונפק לפני כניסת מטבע מושבות המצרים היה 'דויט בינטנג', הידוע גם בשם 'מטבע הכוכב' או 'סנט סנט'. זה נקרא מטבע הכוכב בגלל הכוכב שהוטבע על החלק האחורי של המטבע. הוא הוטבע בברמינגהאם, אנגליה, בשנת 1887. הוא היה עשוי מנחושת.
עם כניסתו של מטבע מושבות המצרים, המטבעות ששימשו בעבר הוצאו מהמחזור. אך הם עדיין שימשו בשערי חליפין מסוימים.
היסטוריית השטרות המשמשים בברוניי
דולר מושבות המצרים הוצג בברוניי בשנת 1906. מאוחר יותר הוא הוחלף בדולר המלאי שהוכנס למושבות הבריטיות ולברוניי בשנת 1939. זה החליף את הדולר של המיצר בשווי שער החליפין של 1:1. הדולר המלאי הונפק על ידי מועצת נציבי המטבע במלאיה. הדירקטוריון הפסיק להנפיק את הדולר המלאי במהלך פלישת יפן במלחמת העולם השנייה. בדולר המלאי היה דיוקן המלך ג'ורג' השישי.
בשנת 1952 שונה שם הדירקטוריון לחבר הנציבים של מלאיה ובורנאו הבריטית. חבר הנציבים הנפיק שטרות למלאיה, סינגפור, סראוואק, צפון בורנאו הבריטית וברוניי בשנת 1953. מטבע זה היה ידוע בשם הדולר המלאי ובורנאו הבריטית. בשנת 1967 הוחלף דולר מלאיה ובורנאו הבריטית בשלושה מטבעות חדשים: רינגיט מלזי, הדולר הסינגפורי ודולר ברוניי.
הדולר הסינגפורי עדיין מוחלף בדולר ברוניי כיום.
מטבעות
בשנת 1967 הוצגו מטבעות בערכים של 1, 5, 10, 20 ו-50 סנט. פרט לסנט הברונזה 1, המטבעות הושלכו בקופרו-ניקל. בשנת 1986 החליפה הברונזה פלדה מצופה נחושת. מאוחר יותר, בשנת 2008, המטבעות בסנט אחד העבירו קומפוזיציות לפליז.
שטרות
ב-12 ביוני 1967 הממשלה הציגה שטרות בערכים של 1, 5, 10, 50 ו-100 דולר. שטרות של 500 ו-1,000 דולר הגיעו בשנת 1979. בשנת 1989 הוחלף הכיתוב על הכסף ל"נגרה ברוניי דרוסלאם", השם הרשמי של המדינה, והמונח המלאי ל"מדינת ברוניי, משכן השלום". באותה שנה הוצגו שטרות של 10,000 דולר. כל התווים נושאים את הכינוי במלאית (גם האלף-בית המלאי וגם בג'אווי) ובאנגלית.
סדרת 1967
סדרה ראשונה (1967) – מטבע עם דיוקנו של עומר עלי סיף א-דין השלישי, השליט ה-28 בברוניי.
סדרת 1972
סדרה שנייה – סדרה זו הייתה זהה לסדרה הראשונה למעט שהדיוקן של הסולטאן עומר עלי סייפודין הוחלף על ידי דיוקנו של חסן אל-בולקיה, סולטאן ברוניי, השליט ה-29 והנוכחי של ברוניי. כל מטבע הבא כולל את דיוקנו של חננאל בולקיה. בנוסף, הונפקו שתי עדות גבוהות יותר בשנת 1979.
סדרת 1989
סדרה שלישית – סדרת פוסט עצמאות. סדרה זו הוחלפה בהדרגה בסדרה הרביעית.
1996–2000 סדרות פולימר ונייר
הסדרה הרביעית (1996–2000): כל התווים למעט גליונות הפולימר כבר אינם מודפסים.
סדרות 2004–2007 (פולימרים)
שטרות פולימרים הוצגו בשנת (2004) עקב מקרים גבוהים של זיוף שטרות. השטר של 100 דולר לסדרה זו זכה בפרס מדליית זהב על תכונות האבטחה שלה בפרס הדפוס הלאומי ה-22 באוסטרליה במאי 2005. השטרות של 10,000 דולר סינגפורי ו-10,000 דולר ברוניי הם השטרות היקרים ביותר בעולם, בשווי 8,000 דולר נכון לספטמבר 2014 (שנמצאים רשמית במחזור). הם שווים פי שמונה מהערך הבא החשוב ביותר, שטר הפרנק השווייצרי (1063 דולר). החל מ-6 בנובמבר 2020, AMBD הודיעה כי תפסיק להדפיס שטרות של 10,000 דולר ברוניי כדי להפחית את הסיכון להלבנת הון. ברוניי עצרה את ההנפקה של 10,000 דולר ברוניי ונמצא בתהליך של משיכתו למחזור פעיל.
דייב אלן (מתאגרף)
דייב אלן (נולד ב-21 במרץ 1992) הוא מתאגרף בריטי, שזכה לכינוי "הקרנף הלבן".
קריירה מקצועית
בשנת 2020 הוא הכריז על סיום הקריירה. בשנת 2021 אייב אלן הודיע שיש לו תוכניות לחזור לזירה.
Birdie
Birdie (בעברית: צִפּוֹר קְטָנָה) הוא שיר שהוקלט על ידי הזמרת-יוצרת הקנדית אבריל לאבין, מתוך אלבום האולפן השישי שלה, Head Above Water. השיר יצא לאור ב-15 בפברואר 2019, על ידי חברת התקליטים BMG, ביחד עם שאר שירי האלבום.
רקע וכתיבה
השיר נכתב על ידי אבריל לאבין וג'יי. אר. רותם והופק על ידי ג'יי. אר. רותם גם כן. השיר הוא בלדה, הסובבת סביב הרעיון להיות מניפולטיביים במערכת יחסים. בציוץ שפרסמה בטוויטר, חשפה לאבין כי "Birdie" עוסק במערכת יחסים במהלכה היא הרגישה כציפור הכלואה בכלוב. בנוסף לכך, היא דיברה גם על הקונספט שלו.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.7 מיליון השמעות.
וידאו קליפ
האודיו הרשמי של השיר הועלה לערוץ היוטיוב של אבריל לאבין ב-16 בפברואר 2019. נכון לינואר 2021, מונה הצפיות שלו עומד על למעלה מ-2.8 מיליון צפיות. אודיו רשמי נוסף הועלה לערוץ היוטיוב של לאבין ב-14 בפברואר 2019, יממה לפני צאתו עם שאר שירי האלבום.
Oakman-Hertel
Oakman-Hertel היא מכונית פתוחה, מסוג "Runabout"  מתוצרת יצרנית הרכב האמריקאית "אואקמן כלי רכב ממונעים" (Oakman Motor Vehicle Company) אשר יוצרה בין השנים 1899–1900.
Birdie
וידאו קליפ
קליפ מילים לא רשמי של השיר הועלה ליוטיוב ב-19 במאי 2019.
Oakman-Hertel
בשנת 1895 הציג המפתח "Max E. Hertel" את אב הטיפוס בשיקגו.
מיקום היצרן "Oakman Motor Vehicle Company" היה בגרינפילד במסצ'וסטס.
"Oakman-Hertel"
,,
סעודת יתרו
סעודת יתרו היא סעודה מיוחדת שנערכת על פי מסורת יהודי תוניסיה ביום חמישי שלפני השבת בה קוראים את פרשת יתרו.
מקור המנהג
הסבר ראשון והמקובל ביותר הוא, שהייתה מגפה שפגעה והפילה חללים רבים, בעיקר בקרב הילדים הבנים הזכרים, והמגפה פסקה בשבוע שבו קראו את פרשת יתרו.
הסבר שני הוא שהסעודה מקורה בפרשת השבוע (פרשת יתרו) בה כתוב: " ... ויבוא אהרון וכל זקני ישראל לאכול לחם עם חותן משה לפני האלוקים ... " (שמות י"ח יב'). לזכר הארוחה שסעדו אהרון וזקני ישראל אצל יתרו, חותן משה, עורכים יהודי תוניסיה "סעודת יתרו" בשבוע שבו קוראים את הפרשה.
הסבר שלישי קשור בפרשת יתרו בה קוראים את עשרת הדיברות (שמות כ' א'-יג'). זאת הייתה הזדמנות לילדים הקטנים שלמדו קריאת התורה ב"כותאב" (=חדר), לקרוא בתורה בפעם הראשונה את עשרת הדיברות. לציון האירוע היו ההורים עורכים חגיגה וסעודת מצווה.
המנהג הובא מתוניס גם לאי ג'רבה, על ידי רבי אבא יהודה חדאד (נפטר תרנ"ח 1888). במקורות שונים מצוין שהמנהג התקיים גם בקרב יהודי אלג'יריה וכן במרוקו באזור הספרדי (כעיר טיטואן ועוד).
מאפייני המנהג
סעודת יתרו היא אחד המנהגים הפופולריים במורשת היהודית התוניסאית. בסעודת יתרו ניתן למצוא כלים קטנים המכילים את המאכלים הרבים שממלאים את השולחן. "סעודת יתרו" נקראת גם "חג הבנים", לכן, היות שמדובר בחג לילדים הסעודה מוגשת כסעודת ילדים בכלים קטנים. המנה העיקרית כוללת יונה או פרגית היונה לזכר מרק העוף שהכינו לילדים החולים בזמן המגפה שהשתוללה בתוניסיה ובעזרתו הם נרפאו, לקינוח נוהגים לחלק טארטים על מנת להיזכר בנס הגדול שנעשה להם. הסבר נוסף לאכילת היונה הוא שעם ישראל נמשלו ליונה כי היונה מסמלת את עם-ישראל, מה יונה אינה ניצולת אלא בכנפיה אף ישראל אינן ניצולין אלא במצות. בסעודת יתרו יש פולים קטנים ולרוב ירוקים. הסלטים התוניסאים המתובלים והמגוונים מוגשים בצלוחיות קטנות. על השולחן פמוטים קטנים עם נרות צבעוניים קטנים. בנוסף מחלקים בסוף הסעודה ממתקים לילדים כדי להגביר אצל הילדים את האהבה לתורה.
בדומה לסעודת מצווה, הסועדים שרים פיוטים, לומדים מכתבי הקודש ואומרים דברי תורה כדי לזכות את בעל הסעודה ובני ביתו בברכות. קטעי הקריאה והפיוט וכן עשרת הדיברות שבפרשת השבוע, מופיעים על גבי "וארקת יתרו" שהוא דף המכיל את כל הברכות, הפיוטים, ברכת הנהנין, ברכת המזון לנערים, קריאת שמע לקטנים (לפני השינה) וכן ברכות התורה ועוד.
יש מיהודי תוניסיה (כולל קהילות בדרום תוניסיה וג'רבה) הנוהגים שלא לומר תחנון ביום שישי שלמחרת הסעודה.
ג'וניה איטו
ג'וניה איטו (ביפנית: 伊東 純也; נולד ב-9 במרץ 1993 ביוקוסוקה שביפן) הוא כדורגלן יפני המשחק בעמדת קשר הכנף בקבוצת סטאד ריימס מליגת העל הצרפתית ובנבחרת יפן.
קריירת מועדונים
איטו החל את הקריירה המקצוענית שלו בוונטפורט קופו מליגת העל היפנית. הוא ערך 30 הופעות ליגה במדי המועדון, בהן הבקיע ארבעה שערים.
ב-8 בינואר 2016 חתם איטו בקאשיווה רייסול מליגת העל היפנית. הוא ערך 101 הופעות ליגה במדי המועדון, בהן הבקיע 19 שערים.
ב-31 בינואר 2019 הושאל איטו למשך עונה וחצי לראסינג גנק מליגת העל הבלגית. ב-30 במרץ 2020 חתם במועדון באופן קבוע. בסך הכך ערך 120 הופעות ליגה במדי המועדון, בהן הבקיע 27 שערים.
ב-29 ביולי 2022 חתם איטו בסטאד ריימס מליגת העל הצרפתית. ב-14 באוגוסט ערך את הופעת הבכורה שלו במועדון, בהפסד 2–4 לקלרמון פוט במסגרת המחזור השני בליגה לעונת 2022/2023. ב-28 באוגוסט הבקיע את שער הבכורה שלו במועדון, בתיקו 1-1 נגד אולימפיק ליון במסגרת המחזור הרביעי בליגה.
קריירה בינלאומית
הוא היה חלק מסגל נבחרת יפן בטורניר גביע אסיה 2019, וערך חמש הופעות בטורניר, בו הפסידה נבחרתו בגמר נגד נבחרת קטר.
נכלל בסגל נבחרת יפן לטורניר מונדיאל 2022.
לוקה גגנידזה
לוקה גגנידזה (בגאורגית: ლუკა გაგნიძე; נולד ב-28 בפברואר 2003 בכותאיסי שבגאורגיה) הוא כדורגלן גאורגי המשחק בעמדת הקשר בקבוצת דינמו מוסקבה מליגת העל הרוסית ובנבחרת גאורגיה.
קריירת מועדונים
גגנידזה גדל במחלקת הנוער של דינמו טביליסי. בשנת 2020 החל לשחק בקבוצה הבוגרת של המועדון במסגרת ליגת העל הגאורגית. בסך הכל ערך 17 הופעות ליגה במדי המועדון, בהן הבקיע שער אחד.
ב-5 ביולי 2021 חתם על חוזה לחמש שנים בדינמו מוסקבה מליגת העל הרוסית. ב-21 ביולי הושאל לאורל מליגת העל הרוסית למשך עונת 2021/2022. ב-1 באוגוסט ערך את הופעת הבכורה שלו במועדון, בתיקו 1-1 נגד ניז'ני נובגורוד במסגרת המחזור השני בליגה. בסך הכל ערך 11 הופעות ליגה במדי המועדון. ב-10 במרץ 2022 הוקפא חוזהו בדינמו מוסקבה עד ל-30 ביוני בשל רגולציות מיוחדות של פיפ"א לאור הפלישה הרוסית לאוקראינה.
ב-25 במרץ 2022 חתם בראקוב צ'נסטוחובה מליגת העל הפולנית עד לתום עונת. ב-21 במאי ערך את הופעתו היחידה במדי המועדון, בניצחון 3-0 על לכיה גדנסק במסגרת המחזור ה-34 בליגה.
לקראת עונת 2022/2023 חזר לדינמו מוסקבה. ב-17 ביולי 2022 ערך את הופעת הבכורה שלו במועדון, בתיקו 1-1 נגד רוסטוב במסגרת המחזור הראשון בליגה. הוא ערך 20 הופעות ליגה בעונה זו.
קריירה בינלאומית
ב-25 במרץ 2023 ערך את הופעת הבכורה שלו בנבחרת גאורגיה, בניצחון 6-1 על נבחרת מונגוליה במשחק ידידות.
קבוצת אסקום
קבוצת אסקום היא חברת נפט וגז טבעי במולדובה.
החברה הוקמה ב-25 במרץ 1994, נשיא החברה הוא אנטול סטאטי ולו ארבעה סגנים: סבטלנה סובין, גבריאל סטאטי, ולריו סברדלוב ואנדריי באסטובוי.
התחומים בהם עוסקת החברה הם:
באוקטובר 2005 הקימה החברה חברת בת (אסקום גרופ בלקן) לטיפול בשני שדות נפט וגז בטורקמניסטן (Depe Gotur ו-Barsa Gelmez). במרץ 2006 החלה החברה ביצור נפט בשדה Depe Gotur.
ביולי 2000 מקבלת אסקום רישיונות לארבעה אזורים באגן הים הכספי בחבל מנגיסטו שבקזחסטן. ב-2003 מתגלה מצבור משמעותי של נפט בשדה הנפט מזרח בוראנקול, באותה שנה מוקם צינור נפט באורך 50 ק"מ בין השדות בוראנקול וטולקין (שניהם בקזחסטן).
ב-2005 נחתם חוזה גדול לחיפוש ויצור נפט בסודאן. ב-2006 השקיעה אסקום 150 מיליון דולר בפיתוח דרכי גישה ובבדיקות ססמיות ברישיונות בסודן.
החברה מייצרת כ-500 אלף טון נפט לשנה וכ-1.3 מיליארד מטר מעוקב של גז טבעי בשנה. הנהלת החברה יושבת בעיר קישינב, לחברה כ-500 עובדים. אסקום מחזיקה בקזחסטן עתודות של כ-10 מיליון טון נפט וכ-13 מיליארד מטר מעוקב גז טבעי.
אולג ולאסוב
אולג סרגייביץ' ולאסוב (ברוסית: Олег Сергеевич Власов; נולד ב-10 בדצמבר 1984) הוא כדורגלן עבר רוסי ששיחק בעמדת הקשר השמאלי במועדון לנינגרדץ, המייצג את מחוז לנינגרד.
קריירה
הוא החל את הקריירה שלו בקבוצת מטאלורג פיקאליובו מהליגה הרוסית השלישית עד ששיחק בסאטורן וב-2002 כבר צורף לסגל זניט ושיחק בה עד עונת 2006. הוא שיחק גם בשורות טורפדו מוסקבה, טרק גרוזני, מורדוביה סראנסק, ארסנל טולה בה שיחק מיוני 2016 ועד קיץ 2017.